РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06–2/437-21

26. октобар 2021. године

Б е о г р а д

ЗАПИСНИК

СА 42. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 26. ОКТОБРА 2021. ГОДИНЕ

Седница је почела у 11,00 часова.

Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

Седници су присуствовали чланови Одбора: Драгана Баришић, Бранимир Спасић, Дарко Лакетић, Лука Кебара, Ивана Николић, Небојша Бакарец, Сандра Божић,Ђорђе Милићевић и Бранимир Јовановић.

Седници су присуствовали заменици чланова Одбора: Весна Недовић, заменик Адама Шукала, члана Одбора, Виолета Оцокољић, заменик Верољуба Матића, члана Одбора, Нина Павићевић, заменик Угљеше Марковића, члана Одбора и Жељко Томић, заменик Марине Рагуш, члана Одбора.

Седници нису присуствовали чланови Одбора: Верољуб Матић, Мирослав Кондић, Небојша Бакарец, Угљеша Марковић, Марина Рагуш, Мира Петровић и Шаип Камбери.

Седници је присуствовао народни посланик, Драган М. Марковић, који није члан Одбора.

На предлог председника, Одбор је једногласно утврдио следећи:

Д н е в н и р е д:

1. Утврђивање предлога одлуке о образовању Комисије за етику.

**Прва тачка дневног реда:**  Утврђивање предлога одлуке о образовању Комисије за етику.

Председник Одбора је упознао присутне народне посланике да су као кандидати за Комисију за етику из реда факултетског наставног особља предложени: проф. др Дамир Смиљанић са Филозофског факултета Универзитета у Новом Саду, проф. др Бранкица Поповић са Филозофског факултета Универзитета у Приштини и др Ивана Стојановић Прелевић са Филозофског факултета Универзитета у Нишу, а из реда државних службеника из Службе Народне скупштине кандидати: Светлана Дедић, дипл. правник и Сања Пецељ, дипл. правник.

Дискусије није било.

Одбор је на предлог председника Одбора једногласно утврдио Предлог одлуке о образовању Комисије за етику.

Председник Одбора је предложио да се Предлог одлуке о образовању Комисије за етику упути Народној скупштини по хитном поступку у складу са чланом 167. став 2. Пословника и додао да је успостављањем хитног поступка неопходно да наведена одлука ступи на снагу раније од осам дана /следећег данаод дана објављивања/ од дана објављивања у „Службеном гласнику“, што је Одбор једногласно прихватио.

Одбор је једногласно одредио председника Одбора као представника предлагача на седници Народне скупштине.

Седница је завршена у 11,05 часова.

**\* \* \* \***

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић др Александар Мартиновић